b'\n_START_ARTICLE_\nMado Robin\n_START_PARAGRAPH_\nMadeleine Marie "Mado" Robin (29. joulukuuta 1918 \xe2\x80\x93 10. joulukuuta 1960) oli ranskalainen koloratuurisopraano, joka opiskeli laulamista Italiassa ja piti ensimm\xc3\xa4isen resitaalinsa Pariisissa 1942. H\xc3\xa4n syntyi Yzeures-sur-Creusessa._NEWLINE_Robinilla oli laajan \xc3\xa4\xc3\xa4nialansa ansiosta kattava repertuaari. Er\xc3\xa4s h\xc3\xa4nen rooleistaan oli L\xc3\xa9o Delibesin Lakm\xc3\xa9n nimikko-osuus. H\xc3\xa4nen esityksens\xc3\xa4 Lakm\xc3\xa9na levytettiin Deccalle 1952. Muita osia olivat mm. Lucia di Lammermoorin (Donizetti) nimikkorooli, Olympia Hoffmannin kertomuksissa (Offenbach), Gilda Rigolettossa (Verdi), Rosina Sevillan parturissa (Rossini) ja Leyla Helmenkalastajissa (Bizet). _NEWLINE_Robin l\xc3\xa4hti vuonna 1954 San Franciscoon ja teki my\xc3\xb6s menestyksekk\xc3\xa4\xc3\xa4n kiertueen Neuvostoliitossa. H\xc3\xa4n menehtyi sy\xc3\xb6p\xc3\xa4\xc3\xa4n Pariisissa 51-vuotiaana 10.12.1960. Robin oli naimisissa englantilaisen Alan Smithin kanssa, joka kuoli auto-onnettomuudessa pian toisen maailmansodan j\xc3\xa4lkeen. Heill\xc3\xa4 oli yksi tyt\xc3\xa4r.'